
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 07.09.2010

Pl-x  394


RAPORT 

asupra propunerii  legislative pentru completarea Ordonanţei de urgenţă a Guvernului nr.19 din 17/03/2005 privind realizarea Ansamblului Arhitectural Catedrala Mântuirii Neamului
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru completarea Ordonanţei de urgenţă a Guvernului nr.19 din 17/03/2005 privind realizarea Ansamblului Arhitectural Catedrala Mântuirii Neamului, transmisă cu adresa nr. Pl-x 394 din  28 iunie  2010, înregistrată sub nr. 31/631 din 30 iunie 2010. 
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a  respins iniţiativa legislativă  în şedinţa din 23 iunie 2010.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.128 din 19  februarie 2010, precum şi  punctul de vedere  al Guvernului  transmis cu adresa nr.1057 din 19  aprilie 2010, prin care nu  susţine adoptarea acestei  iniţiative legislative.



Iniţiativa legislativă supusă dezbaterii are ca obiect de reglementare  completarea Ordonanţei de urgenţă a Guvernului nr.19/2005 privind realizarea Ansamblului Arhitectural Catedrala Mântuirii Neamului, în vederea creării unui cadru echilibrat şi  eficient pentru organizare, potrivit legii a unui  concurs de soluţii de urbanism şi arhitectură având drept obiectiv atribuirea proiectului privind realizarea Ansamblului Arhitectural Catedrala Mântuirii Neamului. 
În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din  7 septembrie  2010.   


Propunerea legislativă încalcă prevederile art. 138 alin. (5) din Constituţia României, republicată, care prevede că nicio cheltuială bugetară nu poate fi aprobată fără stabilirea sursei de finanţare.  

În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, respingerea, propunerii legislative pentru completarea Ordonanţei de urgenţă a Guvernului nr.19 din 17/03/2005 privind realizarea Ansamblului Arhitectural Catedrala Mântuirii Neamului.
Din numărul total de 27 membri ai Comisiei juridice, de disciplină şi imunităţi au participat la dezbateri   15 deputaţi. 

În raport cu obiectul şi conţinutul său,  propunerea legislativă face parte din categoria legilor ordinare. 

                PREŞEDINTE,                                           SECRETAR,

                 Daniel BUDA                                    Gabriel ANDRONACHE
Expert

